PM Modi in UP Live Updates: प्रधानमंत्री नरेन्द्र मोदी ने की 'पीएम आयुष्मान भारत हेल्थ इंफ्रास्ट्रक्चर मिशन' की शुरुआत
प्रधानमंत्री कार्यालय (पीएमओ) से मिली जानकारी के मुताबिक, मोदी अपने संसदीय क्षेत्र वाराणसी के लिए 5,200 करोड़ रुपये से अधिक की परियोजनाओं का भी उद्घाटन करेंगे।
नई दिल्ली. प्रधानमंत्री नरेंद्र मोदी ने आज दीपावली से पहले उत्तर प्रदेश के पूर्वांचल को बड़ी सौगात दी। उत्तर प्रदेश दौरे पर पहुंचे प्रधानमंत्री नरेंद्र मोदी ने सिद्धार्थनगर में 9 मेडिकल कॉलेजों का उद्घाटन किया। प्रधानमंत्री ने उत्तर प्रदेश में जिन चिकित्सा महाविद्यालयों का उद्घाटन किया है वह सिद्धार्थनगर, एटा, हरदोई, प्रतापगढ़, फतेहपुर, देवरिया, गाजीपुर, मिर्जापुर और जौनपुर जिलों में स्थित हैं। इस वक्त प्रधानमंत्री नरेंद्र मोदी अपने लोकसभा क्षेत्र वाराणसी में हैं। यहां वो नरेंद्र मोदी 5200 करोड़ रुपये की योजनाएं शुरू करेंगे। प्रधानमंत्री के आज के यूपी दौरे से जुड़ी तमाम अपडेट्स आप हमारे इस लाइव पेज पर जान सकेंगे।